अब तक जिन गांवों में बिजली नहीं पहुंची है वहां बिजली पहुंचाने के लिए ग्राम ज्योति योजना शुरू की गई है। राष्ट्रपति ने कहा कि ग्राम ज्योति योजना के तहत रेकॉर्ड समय में 11 हजार से ज्यादा गांवों में बिजली पहुंचाई गई। उन्होंने कहा कि छोटो उद्योगों को बढ़ावा देने के लिए 2 लाख करोड़ रुपये दिए गए। केंद्र सरकार को किसान हितैषी बताते हुए राष्ट्रपति ने कहा कि 1.7 लाख हेक्टेयर जमीन को सिंचाई व्यवस्था के तहत लाया गया। उन्होंने कहा कि किसानों को फसल की सही कीमत दिलवाई गई, 3.66 करोड़ किसानों को फसल बीमा की सुविधा दी गई।